Jon Batiste

Jon Batiste (født 11. november 1986 i Metairie i Louisiana) er en amerikansk sanger, komponist, bandleder og TV-personlighet. Han har gitt ut plater sammen med en rekke artister som Stevie Wonder, Prince, Willie Nelson, Lenny Kravitz, Ed Sheeran, Roy Hargrove og Mavis Staples, samt at han har gitt ut en rekke egne plater og opprtådt i over 40 land. Han og bandet "Stay Human" har vært husorkester i "The Late Show with Stephen Colbert" siden 2015. I 2020 laget han musikken til Pixar-filmen Soul, som han vant Oscar, Bafta og Golden Globe for. Han var nominert til Grammy i 2019 og i 2021, og i 2022 vant han fem Grammy-priser.

Karriere
Jon Batiste ble født inn en katolsk familie der flere var jazz- og gospel-musikere. Han begynte å spille piano som 11-åring, og utgav sitt første album "Times in New Orleans" som 17-åring mens han var elev ved St. Augustine High School i New Orleans. Han begynte etter det på The Juilliard School i New York, og i 2005 debuterte han han i Carnegie Hall sammen med bassist Phil Kuehn og perkusjonist Joe Saylor. I 2006 opptrådte han i Sør-Afrika, England, Portugal, Spania, Frankrike og USA. I 2007 hadde Batiste konsert med egen musikk i Concertgebouw i Amsterdam. Han arbeidet med unge og dårlig stilte i Nederland, og ble invitert til å ha et eget show i Carnegie Hall sammen med seks unge musikere fra Nederland.

Stay Human
Trioen Batiste ble medlem av i 2005 ble etter hvert utvidet, og i 2011 gav bandet "Stay Human" ut sitt første album. I 2014 spilte bandet i TV-showet The Colbert Report, og i 2015 ble det kunngjort at bandet skulle bli husorkester for CBS' nye satsing The Late Show with Stephen Colbert, som overtok sendetiden etter David Letterman.

Jon Batiste markerte seg politisk i 2020 ved å bidra på arrangementet Juneteenth, som markerte drapet på George Floyd. I 2020 hadde animasjonsfilmen Soul premiere, med musikk komponert av Batiste. Både filmen og filmmusikken ble kritikerrost og høstet en rekke priser. I 2021 ga Batiste ut albumet We Are, som gav ham åtte Grammy-nominasjoner i tillegg til tre nominasjoner for filmmusikken til Soul.

Privat
Batiste giftet seg i 2022 med journalist og forfatter Suleika Jaouad.

Referanser

Eksterne lenker 
 
 
 

Musikere fra USA
Komponister fra USA